wannaphong/clean_thaiwikipedia huggingface dataset:
# ฟุตบอลหญิงทีมชาติเวียดนาม
ฟุตบอลหญิงทีมชาติเวียดนาม  เป็นทีมฟุตบอลหญิงซึ่งเป็นตัวแทนของประเทศเวียดนาม และได้รับการควบคุมโดยสหพันธ์ฟุตบอลเวียดนาม (วีเอฟเอฟ) ปัจจุบัน ทีมนี้อยู่ในอันดับที่ 26 ของโลก, อันดับ 6 ในทวีปเอเชีย และอันดับหนึ่งในเอเชียตะวันออกเฉียงใต้โดยฟีฟ่า (ข้อมูลเดือนมีนาคม ค.ศ. 2014)

ฟุตบอลหญิงทีมชาติเวียดนามได้รับการจัดให้เป็นทีมที่มีความแข็งแกร่งมากที่สุดในเอเชียตะวันออกเฉียงใต้ตั้งแต่ ค.ศ. 2000 ทีมนี้ได้เข้ารอบแบ่งกลุ่มในการแข่งขันฟุตบอลหญิงเอเชียนคัพหกสมัย ซึ่งได้แก่ปี ค.ศ. 1999, 2001, 2003, 2006, 2008 และ 2010 รวมถึงชนะการแข่งขันเอเอฟเอฟวีเมนส์แชมเปียนชิพในปี ค.ศ. 2006 และ 2012 ตลอดจนสามารถคว้ารางวัลเหรียญทองจากการแข่งขันซีเกมส์ปี ค.ศ. 2001, 2003, 2005 และ 2009

 ประวัติ 
ใน ค.ศ. 2005 ทีมนี้เป็นหนึ่งในเจ็ดทีมร่วมกับบรูไน, ไทย, อินโดนีเซีย, ติมอร์ตะวันออก, มาเลเซีย, กัมพูชา, ลาว, เวียดนาม, พม่า และสิงคโปร์ ที่ได้รับการคาดหวังว่าจะเป็นทีมฟุตบอลหญิงตัวเต็งของการแข่งขันซีเกมส์ที่มาริกินาในเดือนธันวาคม

ในวันที่ 21 พฤษภาคม ค.ศ. 2014 ฟุตบอลหญิงทีมชาติเวียดนามได้พบกับฟุตบอลหญิงทีมชาติไทยในการแข่งขันฟุตบอลหญิงเอเชียนคัพ 2014 เพื่อชิงโควตาเข้าร่วมการแข่งขันฟุตบอลโลกหญิง 2015 ที่ประเทศแคนาดาแข้งสาวไทยทำได้! ชนะเมียนมาร์ 2-1 ได้ตั๋วเพลย์ออฟ ทว่า ทีมเวียดนามได้เป็นฝ่ายแพ้ต่อทีมชาติไทยที่ 2 ประตูต่อ 1 ไชโยบอลไทยไปบอลโลก! แข้งสาวไทยเฉือนชนะเวียดนาม 2-1 ฟันอัดฉีด 15 ล้านบาท!!
# ตลาดน้ำบางพลี
ตลาดน้ำบางพลี หรือ ตลาดน้ำโบราณบางพลี เป็นตลาดน้ำที่มีชื่อเสียงและเก่าแก่แห่งหนึ่ง ตั้งอยู่ในพื้นที่ตำบลบางพลีใหญ่ อำเภอบางพลี จังหวัดสมุทรปราการ 

เป็นตลาดเก่าแก่ตั้งอยู่ริมคลองสำโรง ลักษณะเป็นห้องแถวไม้โบราณ 2 ชั้น ปลูกติดต่อกันเป็นความยาวกว่า 500 เมตร อยู่ใกล้กับวัดบางพลีใหญ่ใน  เดิมมีชื่อว่า "ตลาดศิริโสภณ" สันนิษฐานว่าชาวจีนเป็นผู้เข้ามาเปิดร้านในตลาดนี้ราว พ.ศ. 2400 ตรงกับรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ ๔) เดิมเป็นชุมชนใหญ่มีความรุ่งเรืองมากในอดีต โดยเป็นตลาดขนส่งจากภาคตะวันออกชายฝั่งทะเลสู่กรุงเทพมหานคร เนื่องจากการคมนาคมในสมัยนั้นใช้เส้นทางเรือเป็นหลัก

ตลาดน้ำบางพลี เกิดอุบัติเหตุไฟไหม้ครั้งใหญ่เมื่อเวลาประมาณ 21.30 น. ของวันที่ 20 พฤษภาคม พ.ศ. 2557 โดนไฟเผาวอดไปประมาณ 16 คูหา เจ้าหน้าที่ดับเพลิงใช้เวลากว่า 3 ชั่วโมง ใช้รถดับเพลิงกว่า 20 คัน จึงดับเพลิงแล้วเสร็จ สันนิษฐานว่าสาเหตุเกิดจากไฟฟ้าลัดวงจรหน้า 1 ต่อหน้า 17, พระเพลิงเผาวอด ตลาดเก่าร้อยปี ชาว'บางพลี'เศร้า. เดลินิวส์ฉบับที่ 23,596: วันพุธที่ 21 พฤษภาคม พ.ศ. 2557 แรม 8 ค่ำ เดือน 6 ปีมะเมีย

ตลาดน้ำบางพลี ถือเป็นตลาดน้ำที่มีความเก่าแก่ มีประวัติศาสตร์ เนื่องจากเป็นสถานที่ ๆ มีวิถีชีวิตเรียบง่ายและมีวัฒนธรรมที่ดีงามสั่งสมอยู่มากมาย เป็นแหล่งจำหน่ายสินค้านานาชนิด ทั้งอาหาร, ของใช้ต่าง ๆ, ของประดับตกแต่งบ้าน, เสื้อผ้า, สัตว์เลี้ยง กอรปกับมีทิวทัศน์ของคลองสำโรงที่ประดับประดาไปด้วยเรือพายขายขนม ผลไม้ตามฤดูกาลของชาวบางพลีที่พายไปมา รวมถึงเรือที่ผู้ที่อาศัยอยู่ในพื้นที่ที่ยังใช้สัญจรไปมาในชีวิตประจำวันด้วยหน้า 17 ต่อข่าวหน้า 1, ตลาดโบราณบางพลี, "เคียงข่าว". เดลินิวส์ฉบับที่ 23,596: วันพุธที่ 21 พฤษภาคม พ.ศ. 2557 แรม 8 ค่ำ เดือน 6 ปีมะเมีย

พื้นที่บริเวณย่านตลาดน้ำบางพลี มีการจัดกิจกรรมและงานเทศกาลหลายงาน มีประเพณีอันเป็นเอกลักษณ์ ได้แก่ ประเพณีรับบัว-โยนบัว จัดขึ้นในวันที่ 13 ค่ำ เดือน 11 เพื่อสักการะหลวงพ่อโต
# พระเจ้าญองย่าน
พระเจ้าญองย่าน (,) เป็นพระมหากษัตริย์รัชกาลที่ 5 แห่งราชวงศ์ตองอูครองราชย์เป็นพระเจ้าอังวะระหว่างปี ค.ศ. 1599–1605 พระองค์ถูกเรียกว่าเป็นผู้ก่อตั้งราชวงศ์ตองอูยุคฟื้นฟู หรือ ราชวงศ์ตองอูยุคหลังหรือราชวงศ์ญองย่าน เพื่อเริ่มกระบวนการรวมชาติอีกครั้งภายหลังการล่มสลายของอาณาจักรตองอู เป็นพระราชโอรสในพระเจ้าบุเรงนองที่ประสูติแต่พระมเหสี พระเจ้าญองย่านค่อย ๆ ขยายพระราชอำนาจในพม่าตอนบน ในช่วงกลางคริสต์ทศวรรษ 1590

 พระราชประวัติ 
พระเจ้าญองย่านทรงพระราชสมภพเมื่อวันที่ 8 พฤศจิกายน ค.ศ. 1555 มีพระนามเดิมว่า ติ๊ส่า เป็นพระราชโอรสพระองค์เล็กในพระเจ้าบุเรงนอง ที่ประสูติแต่พระสนมคือพระนางคีน-ปเหย่โซน จึงเป็นพระราชอนุชาต่างพระราชมารดากับพระเจ้านันทบุเรง ได้รับแต่งตั้งให้ครองเมืองญองย่านจึงทรงพระนามว่าเจ้าญองย่านมานับแต่นั้น(Hmannan Vol. 3 2003: 57): Friday, 7th waxing of Tabaung 942 ME = Wednesday, 8 February 1581Hmannan Vol. 3 2003: 57

เมื่อพระเจ้านันทบุเรงสิ้นพระราชอำนาจจนต้องลี้ภัยไปประทับที่ตองอู เจ้าญองย่านซึ่งยึดครองอังวะอยู่ จึงสถาปนาพระองค์เป็นพระเจ้าอังวะพระนามว่า พระเจ้าสีหสุรมหาธัมมราชา ประกอบพระราชพิธีราชาภิเษกเมื่อวันที่ 25 กุมภาพันธ์ ค.ศ. 1600(Hmannan Vol. 3 2003: 122): Friday, 12th waxing of Tabuang 961 ME = 25 February 1600.Maha Yazawin Vol. 3 2006: 114

ทางประวัติศาสตร์ได้เรียกยุคของพระองค์ว่าเป็น "ยุคญองย่าน" หรือ "ราชวงศ์ตองอูยุคหลัง" เพราะเป็นยุคสมัยที่ราชวงศ์ตองอูได้รื้อฟื้นและสถาปนาความเป็นศูนย์กลางอำนาจทางการเมืองในแถบนี้ขึ้นมาอีกครั้งในช่วงเวลาสั้น ๆ หลังล่มสลายไปจากการสวรรคตของพระเจ้าบุเรงนองและพระเจ้านันทบุเรงก่อนหน้านั้น

พระองค์สวรรคตเมื่อวันที่ 5 พฤศจิกายน ค.ศ. 1605 ที่รัฐฉาน ระหว่างทรงทำสงครามกับหัวเมืองไทใหญ่ พระราชโอรสที่สืบราชสมบัติต่อคือพระเจ้าอะเนาะเพะลูน

 พงศาวลี
# การทดลอง
การทดลองเป็นวิธีดำเนินการอย่างมีระเบียบเพื่อพิสูจน์ยืนยัน หักล้างหรือสร้างความสมเหตุสมผลของสมมุติฐาน การทดลองที่มีการควบคุมทำให้ได้วิจารณญาณในเหตุภาพโดยการแสดงว่าผลลัพธ์ใดจะเกิดขึ้นหากเปลี่ยนแปลงปัจจัยหนึ่ง ๆ การทดลองที่มีการควบคุมแปรผันอย่างมากตามเป้าหมายและขนาด แต่ล้วนอาศัยวิธีดำเนินการที่ทำซ้ำได้และการวิเคราะห์ผลลัพธ์เชิงตรรกะเสมอ
# นากแม่น้ำ
นากแม่น้ำ  เป็นนากสกุลหนึ่ง ใช้ชื่อสกุลว่า Lontra (/ลอน-ตร้า/) 

เป็นนากสกุลที่พบได้ในทวีปอเมริกา หรือซีกโลกใหม่ เดิมทีเคยถูกรวมให้เป็นสกุลเดียวกันกับสกุล Lutra หรือ นากใหญ่ แต่ปัจจุบันถูกจำแนกออกมาต่างหากWilson, D. E., & Reeder, D. M. (editors) (2005). Mammal Species of the World — A Taxonomic and Geographic Reference. Third edition. ISBN 0801882214.

การจำแนก
นากแม่น้ำอเมริกาเหนือ (Lontra canadensis)
นากทะเลอเมริกาใต้, นากแมว (Lontra felina)
นากแม่น้ำหางยาว, นากนีโอทรอปิคอล (Lontra longicaudis)
นากแม่น้ำใต้, นากแม่น้ำใหญ่, หมาป่าแม่น้ำ (Lontra provocax)
# ดิเอโก โกสตา
ดิเอโก ดา ซิลบา โกสตา (เกิด 7 ตุลาคม ค.ศ. 1988) เป็นนักฟุตบอลอาชีพชาวสเปนเชื้อสายบราซิล โดยเล่นในตำแหน่งกองหน้าตัวเป้าให้กับเกรมิโอในกังเปโอนาตูบราซีเลย์รูแซรียีอาและทีมชาติสเปน

โกสตาเริ่มต้นอาชีพของเขากับบรากาและปึนาฟีแยลในโปรตุเกส ต่อมาเซ็นสัญญากับอัตเลติโกเดมาดริดในปี ค.ศ. 2007 จากนั้นบรากาได้ยืมตัวกลับ จากนั้นถูกยืมตัวไปอยู่กับสโมสรเซลตาและอัลบาเซเต ก่อนที่จะถูกขายให้กับบายาโดลิดในปี ค.ศ. 2009 เขากลับมายังอัตเลติโกเดมาดริดในฤดูกาลถัดมาและกลายเป็นผู้เล่นสำคัญของทีม ยิงประตูในลีกได้ 27 ลูก และทำให้ทีมคว้าแชมป์ลาลิกาใน ปี ค.ศ. 2014 และต่อมาก็ได้ย้ายไปยังสโมสรเชลซีในพรีเมียร์ลีกของอังกฤษด้วยค่าตัว 32 ล้านปอนด์ และได้ย้ายกลับมาสโมสรอัตเลติโกเดมาดริดในปี ค.ศ 2017

ในระดับทีมชาติ โกสตาเล่นให้กับทั้งบราซิลในปี ค.ศ. 2013 และต่อมาประกาศเล่นให้กับสเปน ซึ่งเขาได้รับสัญชาติสเปนในเดือนกันยายน ค.ศ. 2013 เขาลงเล่นครั้งแรกในฐานะทีมชาติสเปนในเดือนมีนาคม ค.ศ. 2014

สถิติ
สโมสร

สโมสรฤดูกาลลีกถ้วยทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูปึนาฟีแยล (ยืม)2006–07Liga de Honra13510——145บรากา (ยืม)2006–07ปรีไมราลีกา601021—91เซลตาเดบิโก (ยืม)2007–08เซกุนดาดิบิซิออน30610——316อัลบาเซเต (ยืม)2008–09เซกุนดาดิบิซิออน351010——3610บายาโดลิด2009–10ลาลีกา34821——369อัตเลติโกเดมาดริด2010–11ลาลีกา2865161—3982012–13ลาลีกา31108852—44202013–14ลาลีกา35276198205236รวม9443191020112013564ราโยบาเยกาโน (ยืม)2011–12ลาลีกา161000——1610เชลซี2014–15พรีเมียร์ลีก26204170—37212015–16พรีเมียร์ลีก28125282—41162016–17พรีเมียร์ลีก352072——4222รวม8952165152—12059อัตเลติโกเดมาดริด2017–18พรีเมียร์ลีก1533252—2372018–19พรีเมียร์ลีก1620041122152019–20พรีเมียร์ลีก2350070003052020–21พรีเมียร์ลีก720000—72รวม61123216312811915555221236143221683อัตเลตีกูมีเนรู2021แซรียีอา1543110—195วุลเวอร์แฮมป์ตันวอนเดอเรอส์2022–23พรีเมียร์ลีก23120——251รวมทั้งหมด4161514919541732520189

นานาชาติ

ทีมชาติปีลงเล่นประตูบราซิล201320รวม20สเปน201471201530201643201722201884รวม2410รวมทั้งหมด2610

เกียรติประวัติ
สโมสร
อัตเลติโกเดมาดริด
ลาลิกา: 2013–14
ยูฟ่าซูเปอร์คัพ: 2010, 2012
โกปาเดลเรย์: 2012–13
ซูเปร์โกปาเดเอสปัญญา: รองชนะเลิศ 2013
เชลซี
ฟุตบอลลีกคัพ: 2014-15
พรีเมียร์ลีก: 2014–15, 2016–17

ส่วนตัว
โกปาเดลเรย์: ผู้ยิงประตูสูงสุด 2012–13
# พรรคแรงงานพม่า
พรรคแรงงานพม่า (Burma Workers Party) เป็นพรรคคอมมิวนิสต์ในพม่า ก่อตั้งเมื่อ 8 ธันวาคม พ.ศ. 2493 โดยกลุ่มนิยมฝ่ายซ้ายของพรรคสังคมนิยม ต่อมาในเดือนธันวาคม พ.ศ. 2505 ได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกร พรรคนี้ถูกคว่ำบาตรพร้อมกับพรรคการเมืองอื่นโดยสภาปฏิวัติเมื่อเดือนมีนาคม พ.ศ. 2507Bečka, Jan (1995) "Burma Workers' and Peasants' Party (BWPP)" Historical Dictionary of Myanmar Scarecrow Press, Metuchen, New Jersey, p. 55, ISBN 0-8108-2840-5
 ประวัติ 
ผู้ก่อตั้งพรรคคือกลุ่มผู้นำ 42 คนของพรรคสังคมนิยมที่ต่อต้านบะส่วยและจอเย่ง ได้แก่ ทะขิ่นชิตหม่อง ทะขิ่นฮลา จเว ทะขิ่นลวิน และอูบาเย่ง ทะขิ่นลวินได้ประกาศว่าตนยึดถือแนวคิดคอมมิวนิสต์ของคาร์ล มาร์ก เลนิน และเหมา เจ๋อตุง แต่ต่อต้านพรรคคอมมิวนิสต์พม่าทั้งพรรคธงแดงและพรรคธงขาว รวมทั้งต่อต้านแนวคิดของตีโต พรรคนี้เป็นพรรคนิยมลัทธิมาร์ก-เลนิน มองสันนิบาตเสรีชนต่อต้านฟาสซิสต์ว่าเป็นพวกจักรวรรดินิยม พรรคนี้เป็นพรรคที่ถูกต้องตามกฎหมายในพม่าFleischmann, Klaus. Die Kommunistische Partei Birmas - Von den Anfängen bis zur Gegenwart. Hamburg: Institut für Asienkunde, 1989. p. 165.ต่างจากพรรคธงแดงและพรรคธงขาวที่เป็นพรรคนอกกฎหมาย ในการเลือกตั้ง พ.ศ. 2494 ได้ 12 ที่นั่ง ใน พ.ศ. 2499 เข้าร่วมในแนวร่วมสหแห่งชาติและได้ 48 ที่นั่ง
Fleischmann, Klaus. Die Kommunistische Partei Birmas - Von den Anfängen bis zur Gegenwart. Hamburg: Institut für Asienkunde, 1989. p. 166.
หลังจากเริ่มใช้วิถีพม่าสู่สังคมนิยมในสมัยนายพลเน วิน พรรคจึงได้รวมเข้ากับพรรคสหายประชาชนเพื่อจัดตั้งเป็นพรรคสหกรรมกรSchism and Secession: The Split Parties ก่อนจะถูกคว่ำบาตรไปในที่สุด
 อ้างอิง
# ลูวี ฟัน คาล
อาโลอีซียึส เปาลึส มารียา ฟัน คาล  หรือที่รู้จักกันในชื่อ ลูวี ฟัน คาล (, ;ในรูปเดี่ยว Van ออกเสียงเป็น  เกิด 8 สิงหาคม ค.ศ. 1951) เป็นผู้จัดการทีมฟุตบอลชาวดัตช์ ก่อนหน้านั้นเป็นทีมชาติเนเธอร์แลนด์, ผู้จัดการทีมอายักซ์อัมสเตอร์ดัม, บาร์เซโลนา, อาเซตอัลก์มาร์ และบาเยิร์นมิวนิก ต่อมาวันที่ 19 พฤษภาคม ค.ศ. 2014 เขาได้รับการแต่งตั้งให้เป็นผู้จัดการทีมแมนเชสเตอร์ยูไนเต็ดด้วยสัญญา 3 ปี โดยเริ่มต้นในฤดูกาล 2014-15

ก่อนที่จะมาเป็นผู้จัดการทีม เขาเคยลงเล่นในตำแหน่งกองกลางให้กับทีมสโมสรรอยัลแอนต์เวิร์ป, เทลสตาร์, สปาร์ตาโรตเตอร์ดัม และ อาเซตอัลก์มาร์ นอกจากนั้นยังเป็นครูพละศึกษาและเคยสอนในโรงเรียนมัธยมระหว่างที่เขาเป็นผู้เล่นกึ่งอาชีพ

หลังสิ้นสุดฤดูกาล 2015–16 ซึ่งแมนเชสเตอร์ยูไนเต็ด จบลงด้วยอันดับที่ 5 และถึงแม้ว่าจะได้แชมป์เอฟเอคัพเป็นสมัยที่ 12 นับว่าสูงสุดที่สุดเทียบเท่ากับอาร์เซนอล และถือว่าเป็นแชมป์แรกของสโมสรตั้งแต่เซอร์อเล็กซ์ เฟอร์กูสัน วางมือลงไปเมื่อ 3 ปีก่อนก็ตาม แต่หลังจากนั้นไม่นาน ทางสโมสรก็แถลงปลดฟัน คาล ออกจากตำแหน่ง หลังจากที่ถูกวิพากษ์วิจารณ์และมีข่าวว่าจะปลดออกหลายต่อหลายครั้ง พร้อมกับต้องจ่ายค่าชดเชยค่าสัญญาเป็นจำนวน 5 ล้านปอนด์ (ประมาณ 250 ล้านบาท)
# ชีชะฮ์
ชีชะฮ์ (, , ออกเสียง:) มีความหมายตรงตัวว่า แก้ว เดิมใช้เรียกมอระกู่ ปัจจุบันใช้เรียกสารเสพติดที่ใช้กับมอระกู่ เป็นน้ำเชื่อมใส่ยาสูบ กากน้ำตาล และกลีเซอรอล แล้วอาจปรุงรสต่าง ๆ เช่น ฝรั่ง มะนาว สะระแหน่ องุ่น และแอปเปิล นอกจากนี้ ยังมีรสพิสดาร เช่น ใส่เยลลีหมี ใส่บลูเบอร์รีมัฟฟิน หรือเครื่องดื่มชูกำลัง

 โทษของชีชะฮ์ 
left|thumb|275x275px|หญิงชาวเปอร์เซียสูบชีอะฮ์
เมื่อสูบชีชะฮ์ประมาณหนึ่งเดือน ผู้สูบจะเริ่มติด จะรู้สึกกระสับกระส่ายเล็กน้อย และคิดอะไรไม่ออก

ผู้คนส่วนใหญ่มักคิดว่า การสูบชีชะฮ์นั้นให้พิษภัยน้อยกว่าการสูบบุหรี่ มีสรรพคุณชูกำลัง และมิใช่ยาเสพติด ซึ่งไม่ถูกต้องSanook - บารากุ ความหอมหวลเปื้อนยาพิษ สตรีบางคนคิดว่า ผู้หญิงสูบชีชะฮ์ไม่ดูน่าเกลียดเท่าผู้หญิงสูบบุหรี่ แต่ชีชะฮ์มีโทษกว่าบุหรี่ถึง 6 เท่า เพราะสูบชีชะฮ์ 1 ห่อ เท่ากับสูบบุหรี่ 20 มวน นอกจากนี้ ยังเสี่ยงเป็นมะเร็งไม่น้อยไปกว่าสูบบุหรี่ เนื่องจากมีสารนิโคติน คาร์บอนมอนนอกไซด์ และสารก่อมะเร็งอื่น ๆ ในระดับสูง อนึ่ง ยังพบว่า สูบชีชะฮ์นาน 45 นาที ร่างกายจะผลิตสารน้ำมันดิน (ทาร์) มากกว่าสูบบุหรี่ 5 นาที ถึง 36 เท่า และอาจก่อให้เกิดโรคติดต่อได้หากใช้มอระกู่ร่วมกัน เช่น วัณโรค

ในประเทศไทย มีกฎหมายควบคุมการสูบชีชะฮ์ วางโทษปรับไม่เกิน 20,000 บาท แต่ชีชะฮ์ก็ยังมีขายอย่างเปิดเผยตามสถานที่ท่องเที่ยวยามค่ำคืน
# กองอำนวยการรักษาความสงบเรียบร้อย
กองอำนวยการรักษาความสงบเรียบร้อย  หรือ กอ.รส. (POMC) เป็นหน่วยงานที่จัดตั้งตามประกาศกองทัพบก ฉบับที่ 2/2557 หลังจากประกาศกองทัพบกฉบับที่ 1/2557 บังคับใช้พระราชบัญญัติกฎอัยการศึก โดยตั้งกองบัญชาการขึ้นที่กรมทหารราบที่ 1 มหาดเล็กรักษาพระองค์ ซึ่งดำรงหน่วยอยู่เพียงสองวัน ก็สิ้นสุดลงโดยอัตโนมัติ เมื่อประกาศรัฐประหารโดยคณะรักษาความสงบแห่งชาติ ตั้งแต่วันที่ 22 พฤษภาคม พ.ศ. 2557 เวลา 16:30 น.

 องค์ประกอบ  
 กองอำนวยการรักษาความสงบเรียบร้อย ผู้บังคับบัญชา พลเอกประยุทธ์ จันทร์โอชา  ผู้บัญชาการทหารบก  ผู้อำนวยการรักษาความสงบเรียบร้อย พลเอก ธนะศักดิ์ ปฏิมาประกร  ผู้บัญชาการทหารสูงสุด  ที่ปรึกษา พลเรือเอก ณรงค์ พิพัฒนาศัย  ผู้บัญชาการทหารเรือ พลอากาศเอก ประจิน จั่นตอง  ผู้บัญชาการทหารอากาศ พลตำรวจเอก อดุลย์ แสงสิงแก้ว  ผู้บัญชาการตำรวจแห่งชาติ พลเอก อุดมเดช สีตบุตร  รองผู้บัญชาการทหารบก  รองผู้อำนวยการรักษาความสงบเรียบร้อย พลเอก ฉัตรชัย สาริกัลยะ  ผู้ช่วยผู้บัญชาการทหารบก พลเอก ไพบูลย์ คุ้มฉายา พลเอก อักษรา เกิดผล  เสนาธิการทหารบก โฆษก พันเอก วินธัย สุวารี  รองโฆษกกองทัพบก  ผู้แถลงข่าวภาษาไทย พันเอกหญิง ศิริจันทร์ งาทอง พลตรี วีรชน สุคนธปฏิภาค  ผู้แถลงข่าวภาษาอังกฤษ
# การโจมตีรถไฟใต้ดินไทเป พ.ศ. 2557
การโจมตีรถไฟใต้ดินไทเป พ.ศ. 2557 เกิดขึ้นเมื่อชายผู้หนึ่งใช้มีดไล่แทงผู้โดยสารรถไฟใต้ดินไทเป ณ วันที่ 21 พฤษภาคม 2557 เป็นเหตุให้มีผู้เสียชีวิตสี่คน และบาดเจ็บอีกยี่สิบเอ็ดคน นับเป็นการโจมตีรถไฟใต้ดินครั้งแรกในประเทศไต้หวันนับแต่เปิดทำการรถไฟใต้ดินเมื่อปี 2539

 การโจมตี 

เหตุเกิดเมื่อวันที่ 21 พฤษภาคม 2557 ณ รถไฟใต้ดินไทเปสายสีฟ้าซึ่งมุ่งหน้าไปทางตะวันตกระหว่างสถานีวัดหลงซานในกรุงไทเปและสถานีเจียงจื่อชุ่ยในนครไทเปใหม่ ซึ่งเป็นระยะทางที่ยาวที่สุดในระบบรถไฟฟ้าดิน กินเวลาเดินทางราวห้านาที

วันนั้น เวลาราว 16:25 นาฬิกา (เวลาท้องถิ่น) นักศึกษาคนหนึ่งนุ่งกางเกงขาสั้นสีดำ เสื้อยืดสีแดง มือถือมีดสองเล่มเข้าทิ่มแทงผู้โดยสารในขบวนรถที่กำลังเคลื่อนอยู่ ผู้โดยสารนับร้อยจึงหวีดร้องอื้ออึงและเรียกให้ช่วย ครั้นรถหยุด นักศึกษาคนดังกล่าวกระโจนออกจากรถเพื่อหลบหนี เจ้าหน้าที่ตำรวจจึงไล่กวด นักศึกษาผู้นั้นถูกผู้โดยสารคนหนึ่งถีบล้มลง เจ้าหน้าที่จึงจับไว้แล้วคุมไปสถานีตำรวจใกล้เคียง

สำนักข่าวเอบีซีว่า ผู้ก่อการมุ่งแทงที่หน้าอกและช่องท้อง ส่วน เดอะสเตรตส์ไทมส์ ว่า เห็นเลือดไหลนองฉานไปทั้งคันรถ

 ผู้เสียหาย 

เจ้าหน้าที่ตำรวจว่า มีผู้เสียชีวิตสี่คน คนหนึ่งเป็นชายอายุยี่สิบหกปี ศึกษาปริญญาโทอยู่ที่มหาวิทยาลัยเฉิงกงแห่งชาติ คนหนึ่งเป็นชายวัยยี่สิบแปดปี คนหนึ่งเป็นหญิงอายุสี่สิบเจ็ดปี และอีกคนหนึ่งเป็นหญิงอายุหกสิบสองปี สามคนแรกเสียชีวิตระหว่างนำส่งโรงพยาบาล คนสุดท้ายเสียชีวิตในห้องผ่าตัดสี่ชั่วโมงหลังถูกทำร้าย นอกจากนี้ มีผู้บาดเจ็บอีกยี่สิบเอ็ดคนเป็นอย่างน้อย ในจำนวนนี้ สิบคนบาดเจ็บสาหัส

 ผู้ก่อการ 

ผู้ก่อการชื่อ เจิ้ง เจี๋ย (鄭捷; Cheng Chieh) อายุยี่สิบเอ็ดปี เป็นนักศึกษาปีสอง มหาวิทยาลัยตงไห่ เขาตอบเจ้าหน้าที่ว่า ที่ประพฤติลงไปนั้นเพราะต้องการกระทำบางสิ่งบางอย่างที่ "ยิ่งใหญ่และสยองขวัญ" และครุ่นคิดเรื่องทำร้ายผู้คนมาแต่เด็กแล้ว มีแรงจูงใจเท่านี้ ไม่มีสาเหตุอื่นอีก

เจ้าหน้าที่มหาวิทยาลัยตงไห่ว่า เจิ้ง เจี๋ย ลงข้อความในเฟซบุ๊กตนเองเมื่อเดือนเมษายน 2557 ว่า "ปีนี้จะทำเรื่องใหญ่" มหาวิทยาลัยจึงส่งอาจารย์แนะแนวไปหาเขา อาจารย์กลับมารายงานว่า นักศึกษาปรกติดี มหาวิทยาลัยจึงพักเรื่องไว้เท่านั้น

เจิ้ง เจี๋ย กล่าวอีกว่า เดิมตั้งใจจะก่อการตอนสำเร็จการศึกษา แต่มาตกลงปลงใจเอาในสัปดาห์ก่อนว่า จะไม่รอให้เรียนจบแล้ว เพราะเหนื่อยหน่ายกับชีวิต เมื่อคิดได้ก็ไปซื้อมีดทั้งสองเล่มที่ร้านชำในกรุงไทเป เล่มหนึ่งยาวสามสิบเซนติเมตร อีกเล่มยาวสิบเซนติเมตร แล้วเลือกลงมือวันที่ 21 พฤษภาคม 2557 เพราะวันนั้นไม่มีเรียน

เจ้าหน้าที่ตำรวจว่า ไม่พบประวัติการใช้ยาเสพติดหรือจิตผิดปรกติของเจิ้ง เจี๋ย และจะตั้งข้อหาฆ่าคนให้แก่เขา

 ปฏิกิริยา 

ทันทีที่เหตุสงบ เห่า หลงปิน (郝龍斌; Hau Lung-bin) นายกเทศมนตรีไทเป สั่งให้เพิ่มกำลังตำรวจบนรถไฟใต้ดิน และจะขอให้สำนักงานตำรวจแห่งชาติสนับสนุนกำลังพลด้วย
# ศูนย์กีฬาเทศบาลนครนครปฐม
ศูนย์กีฬาเทศบาลนครนครปฐม   เป็นสนามกีฬาในร่ม สร้างขึ้นเพื่อใช้ในการแข่งขันกีฬาต่าง ๆ เช่น วอลเลย์บอล และใช้เป็นสนามสำหรับการแข่งขันวอลเลย์บอลเวิลด์กรังด์ปรีซ์ 2011 กลุ่ม B รอบแรก ที่ ประเทศไทยเป็นเจ้าภาพ ตั้งอยู่ที่ เทศบาลนครนครปฐม ตำบลพระปฐมเจดีย์ อำเภอเมืองนครปฐม จังหวัดนครปฐม

 แหล่งข้อมูลอื่น
# วงศ์มะรุม
วงศ์มะรุม หรือ Moringaceae เป็นวงศ์ของพืชมีดอกในอันดับ Brassicales ตามระบบ  APG (1998) และระบบ APG II (2003) ส่วนในระบบ Cronquist (1981) อยู่ในอันดับ Capparales มีสกุลเดียวคือ Moringa
# สเลฟทูเดอะริทึม (เพลงไมเคิล แจ็กสัน)
สเลฟทูเดอะริทึม  เป็นเพลงที่บันทึกเสียงของนักร้องชาวอเมริกัน ไมเคิล แจ็กสัน เป็นแทร็คที่ 5 จากอัลบั้มหลังมรณกรรมที่ 2 ของแจ็กสัน เอ็กซ์สเคป พร้อมกับเพลงที่ไม่เคยวางจำหน่ายมาก่อน เพลงนี้ปรากฏอยู่ในหลายชาร์ตเพลงที่โดดเด่นจากการดาวน์โหลดดิจิทัล โซนี่โมบายที่ใช้ตัวอย่างของ "Slave to the Rhythm" ในแคมเปญโฆษณาสำหรับโทรศัพท์มือถือ Xperia Z2 ได้รับการปรากฏตัวในโชว์ของไมเคิล แจ็กสันคืนชีพในเพลงนี้ในงาน Billboard Music Award 2014 ด้วยการใช้เทคโนโลยีระบบฮอโลแกรม

ความเป็นมาและการรั่วไหล
เพลงต้นฉบับนั้นบันทึกเสียงในปี ค.ศ. 1991 ในช่วงฤดูบันทึกเสียงของอัลบั้ม "เดนเจอรัส" แต่ถูกคัดออกในการทำครั้งสุดท้าย ในปี ค.ศ. 2010 เพลงเวอร์ชันรีมิกซ์โดย Tricky Stewart ได้ถูกรั่วไหลออกมา เพลงรีมิกซ์นี้ยังคงเป็นเพลงไม่เคยเผยแพร์มาก่อนอย่างเป็นทางการ

ชาร์ต
 ชาร์ต (2014) ยอดสูงสุดSouth Korea International Songs (Gaon)4

ดูเพิ่ม
 รายชื่อเพลงที่ไม่เคยได้วางจำหน่ายของไมเคิล แจ็กสัน
 การเสียชีวิตของไมเคิล แจ็กสัน
# สเลฟทูเดอะริทึม (แก้ความกำกวม)
สเลฟทูเดอะริทึม  อาจหมายถึง 
สเลฟทูเดอะริทึม สตูดิโออัลบั้มที่ 7 โดย Grace Jones
"สเลฟทูเดอะริทึม" (เพลง), ชื่อเพลงจากอัลบั้มโดย Grace Jones 
"สเลฟทูเดอะริทึม" (เพลงไมเคิล แจ็กสัน), แทร็คที่ 5 ของอัลบั้มไมเคิล แจ็กสันปี ค.ศ. 2014 เอ็กซ์สเคป
# แอล คาโปน (แก้ความกำกวม)
แอล คาโปน (1899–1947) นักเลงชาวอเมริกันที่ทำงานอาชญากรรมในช่วงต้นทศวรรษ 1920 ถึงต้นทศวรรษ 1930

แอล คาโปน อาจหมายถึง

แอล คาโปน (ภาพยนตร์), ภาพยนตร์สารคดีเกี่ยวกับแอล คาโปน ในปี ค.ศ. 1959
"แอล คาโปน", เพลงของไมเคิล แจ็กสันจากอัลบั้ม Bad 25
"แอล คาโปน", ซิงเกิลในปี ค.ศ. 1964 โดย Prince Buster
แอล กาโปน,นักแร็ปเปอร์ชาวอเมริกันที่เกิดใน Alphonzo Bailey
แอล คาโปนที่ 2 (เกิด 1988) นักขี่ม้า

ดูเพิ่ม
คาโปน (แก้ความกำกวม)
# วงศ์รักทะเล
วงศ์รักทะเล หรือ (:En:Goodeniaceae)''' เป็นวงศ์ของพืชมีดอกในอันดับ Asterales มีสมาชิก 404 สปีชีส์ และ 12 สกุล การกระจายพันธุ์ส่วนใหญ่อยู่ในออสเตรเลีย ยกเว้นสกุล (:En:Scaevola)''  
สกุล
 Anthotium R.Br.
 Brunonia Sm.
 Coopernookia Carolin
 Dampiera R.Br.
 Diaspasis R.Br.
 Goodenia Sm. Lechenaultia R.Br. (syn. Leschenaultia DC.)
 Pentaptilon E.Pritz.
 Scaevola L.
 Selliera Cav.
 Velleia Sm.
 Verreauxia Benth.
# เจ้าลัดดา ณ น่าน
เจ้าลัดดา ณ น่าน (9 ตุลาคม พ.ศ. 2472 – 16 สิงหาคม พ.ศ. 2565) นามเดิม เจ้าหมัดคำ ณ น่าน เป็นธิดาในเจ้ามหาพรหมสุรธาดา เจ้าผู้ครองนครน่าน เกิดแต่เจ้าศรีคำ ณ น่าน และเป็นธิดาคนสุดท้ายในเจ้ามหาพรหมสุรธาดา บั้นปลายชีวิตพำนักอยู่ในจังหวัดเชียงใหม่กับบุตร-ธิดา

 ประวัติ 
เจ้าลัดดามีนามเดิมแต่แรกเกิดว่า เจ้าหมัดคำ ณ น่าน ที่มีความหมายว่า "สะเก็ดไฟสีทอง" เป็นธิดาในเจ้ามหาพรหมสุรธาดา เกิดแต่เจ้าศรีคำ ณ น่าน มีพี่ชายร่วมมารดาคือ เจ้าสนิท ณ น่าน หลังเจ้ามหาพรหมสุรธาดาพิราลัย เจ้าลัดดาจึงเข้าศึกษาที่โรงเรียนจุมปีวนิดาภรณ์โดยอาศัยกับเจ้าราชบุตร (หมอกฟ้า ณ น่าน) พี่ชายต่างมารดา ต่อมาจึงกลับไปอยู่กับเจ้าศรีคำผู้มารดาโดยศึกษาที่โรงเรียนรังสีเกษม ในช่วงเวลาดังกล่าวเธอได้เปลี่ยนชื่อจาก "หมัดคำ" เป็น "ลัดดา" เพราะกลัวคนจะล้อว่าชื่อโบราณ

เมื่อถึงชั้นมัธยมศึกษาจึงเข้าศึกษาที่โรงเรียนสตรีศรีน่าน โดยมีเจ้าราชบุตร (หมอกฟ้า) ให้การอุปการะอีกครั้ง จนจบมัธยมศึกษาปีที่ 4 จึงรับทุนไปศึกษาต่อที่โรงเรียนฝึกหัดครูเชียงใหม่ วิชาเอกครูประถม จนกระทั่งสำเร็จการศึกษาจึงกลับมาใช้ทุนในจังหวัดน่าน โดยรับราชการครูที่โรงเรียนวัดป่าคา ก่อนย้ายไปโรงเรียนตาลชุมพิทยาคม และโรงเรียนบ้านวังม่วง ทั้งหมดตั้งอยู่ในในอำเภอเวียงสา ตามลำดับ จนกระทั่งเกษียณอายุราชการ

เจ้าลัดดาเข้ารับปริญญาดุษฎีบัณฑิตกิตติมศักดิ์ สาขาสังคมศาสตร์เพื่อการพัฒนา คณะมนุษยศาสตร์และสังคมศาสตร์ มหาวิทยาลัยราชภัฏอุตรดิตถ์ เมื่อวันที่ 30 สิงหาคม พ.ศ. 2557

เจ้าลัดดาเสียชีวิตเมื่อช่วงเช้าของวันที่ 16 สิงหาคม พ.ศ. 2565 ด้วยอาการสงบ ณ บ้านสารภี จังหวัดเชียงใหม่ ก่อนวันครบรอบการพิราลัยของเจ้ามหาพรหมสุรธาดาเพียงหนึ่งวัน ศพตั้งบำเพ็ญกุศลและสวดอภิธรรมตั้งแต่วันที่ 17-21 สิงหาคม พ.ศ. 2565 ณ วัดเจดีย์หลวงวรวิหาร อำเภอเมืองเชียงใหม่ จังหวัดเชียงใหม่ และวันที่ 23-29 สิงหาคม พ.ศ. 2565 ณ วัดพระธาตุแช่แห้ง อำเภอภูเพียง จังหวัดน่าน การนี้พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทานพวงมาลาเพื่อวางหน้าหีบศพของเจ้าลัดดาเมื่อวันที่ 24 สิงหาคม พ.ศ. 2565 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้มีพิธีพระราชทานเพลิงศพเมื่อวันที่ 25 ธันวาคม พ.ศ. 2565 ณ ฌาปนสถานเทศบาลเมืองน่าน (ลอมเชียงของ) อำเภอเมืองน่าน จังหวัดน่าน โดยมีศรีสว่างวงศ์ บุญจิตราดุลย์ พระธิดาในพระเจ้าวรวงศ์เธอ พระองค์เจ้าเฉลิมพลฑิฆัมพร เสด็จเป็นองค์ประธานฝ่ายฆราวาส และสมเด็จพระธีรญาณมุนี (สมชาย วรชาโย) เป็นประธานฝ่ายสงฆ์

 ชีวิตส่วนตัว 
เจ้าลัดดาสมรสกับจรูญศักดิ์ อรุณสิทธิ์ ชาวจังหวัดเชียงใหม่ ผู้เป็นสหายของเจ้าสุรพงษ์ ณ น่าน ทั้งนี้เจ้าลัดดาและสามีมีบุตร-ธิดาด้วยกัน 3 คน คือ ดรุณี ยงเยื้องพันธุ์, ศักดา อรุณสิทธิ์ และดรุพรรณ อรุณสิทธิ์

 ลำดับสาแหรก 

<center>
# ชิคาโก (เพลงไมเคิล แจ็กสัน)
ชิคาโก  เป็นเพลงที่บันทึกเสียงของนักร้องชาวอเมริกัน ไมเคิล แจ็กสัน เพลงที่ถูกบันทึกเสียงไว้ในระหว่าง การประชุมบันทึกเสียงอัลบั้ม อินวินซิเบิล ต่อมาเวอร์ชันทำใหม่ของเพลงถูกรวมอยู่ในอัลบั้มหลังมรณกรรมของแจ็คสัน เอ็กซ์สเคป

ถูกเปิดเผยเป็นครั้งแรกว่า "Chicago" จะเป็นซิงเกิลแรกที่ปล่อยออกมาจากอัลบั้ม เอ็กซ์สเคปThe Guardian: New Michael Jackson music to be produced by Timbaland แต่แผนการเปลี่ยนแปลงและ "Love Never Felt So Good" แถลงเปิดตัวแทน

ชาร์ต
 ชาร์ต (2014) ยอดสูงสุดSouth Korea (Gaon)103South Korea International Songs (Gaon)7US Bubbling Under R&B/Hip-Hop Songs (Billboard)1
# ชูไอ
ชูไอ (ฮันกึล: 슈아이) เป็นวงดนตรีสัญชาติเกาหลีใต้โดยชื่อวงมาจากคำว่า So Hot Union of Idols มีสมาชิกทั้งหมด 5 คน สังกัดค่าย Yejeon Media ต่อมาเดือนสิงหาคม 2558 พวกเขาได้ประกาศยุบวงเป็นที่เรียบร้อยแล้ว

 สมาชิก 

 ชื่อในการแสดง ชื่อจริง วันเกิด ไทย โรมัน ฮันกึล ไทย โรมัน ฮันกึล อินซ็อก Inseok 인석 ฮวัง อิน-ซ็อก Hwang In-seok 황인석  ชังฮย็อน Changhyun 장현 ช็อน ชัง-ฮย็อน Jeon Chang-hyun 전장현   ฮย็องจุน Hyungjun 형준 พัก ฮย็อง-จุน Park Hyung-jun 박형준  มินโฮ Minho 민호  พัก มิน-โฮ Park Min-ho 박민호  จินซ็อก Jinseok 진석 พัก จิน-ซ็อก Park Jin-seok 박진석 
 ผลงาน 

 เกาหลี 
 อีพี 
 Mini Album Vol.1

 ซิงเกิ้ล 
 [2009.09.11]: Bomb Bomb Bomb
 [2013.07.09]: Don't Be Down  
 ญี่ปุ่น 
 สตูดิโออัลบั้ม 
 NEXTAGE 

 อีพี 
 STAR LIGHT (indies)

 ซิงเกิ้ล 
 [2011.05.04]: Smile For Me
 [2011.08.17]: Summer Sweet / Kizuna (キズナ)
 [2011.12.07]: Never Give Up Yeah! (ネバギバ Yeah!)
 [2012.04.11]: HITORIJIME
 [2012.11.21]: Daigyakuten (大逆転)
 [2013.03.13]: Achakocha SORRY (あちゃこちゃSORRY)
# ก็อดซิลลา ปะทะ ไกกัน
ก็อดซิลลา ปะทะ ไกกัน  เป็นภาพยนตร์แนววิทยาศาสตร์ไคจู ในปี ค.ศ. 1972 ผลิตโดยบริษัท โตโฮ กำกับโดย Jun Fukuda พร้อมกับภาพเทคนิคพิเศษโดย Teruyoshi Nakano นำแสดงโดย ฮิโรชิ อิชิคาวะ ,ยุริโกะ ฮิชิมิ ,มิโนรุ ทะกะชิมะ และโทโมโกะ อุเมะดะ เป็นภาพยตร์เรื่องที่ 12 ของก็อตซิลลาซีรีส์ ภาพยนตร์เรื่องนี้เป็นจุดเด่นการกลับมาของคิงส์-กิโดรา

เรื่องย่อ
# ย่ำรุ่ง
thumb|ท้องฟ้าย่ำรุ่งในซันดีเอโก รัฐแคลิฟอร์เนีย สหรัฐอเมริกา
ย่ำรุ่ง หรือ เช้ามืด คือ เวลาซึ่งเริ่มต้นสนธยาก่อนดวงอาทิตย์ขึ้น สังเกตได้จากการมีแสงอาทิตย์อ่อน ๆ ขณะที่ดวงอาทิตย์ยังอยู่ใต้เส้นขอบฟ้า ระวังสับสนกับดวงอาทิตย์ขึ้น (sunrise) ซึ่งเป็นขณะที่ขอบด้านบนของดวงอาทิตย์โผล่พ้นเส้นขอบฟ้า

 นิยาม 

มีนิยามการเริ่มต้นย่ำรุ่งต่างกัน ความแตกต่างระหว่างนิยามเหล่านี้ คือ ปริมาณแสงอาทิตย์ที่ต้องมี ซึ่งสัมพันธ์กับระยะห่างเชิงมุมของศูนย์กลางดวงอาทิตย์ใต้เส้นขอบฟ้าในเวลาเช้า

 ย่ำรุ่งทางดาราศาสตร์ 
ย่ำรุ่งทางดาราศาสตร์นิยามว่าเป็นขณะหลังท้องฟ้าไม่มืดสนิทอีกต่อไป ซึ่งเกิดขึ้นเมื่อดวงอาทิตย์อยู่ต่ำกว่าเส้นขอบฟ้า 18 องศาในเวลาเช้า

ย่ำรุ่งทางการเดินเรือ
ย่ำรุ่งทางการเดินเรือ คือ เวลาซึ่งมีแสงอาทิตย์เพียงพอแยกแยะเส้นขอบฟ้าและบางวัตถุได้ ความหมายอย่างเป็นทางการคือ เมื่อดวงอาทิตย์อยู่ต่ำกว่าเส้นขอบฟ้า 12 องศาในเวลาเช้า

ย่ำรุ่งพลเรือน
ย่ำรุ่งพลเรือน คือ เวลาที่มีแสงพอแยกแยะวัตถุได้ ฉะนั้น จึงสามารถทำกิจกรรมนอกอาคารได้ ความหมายอย่างเป็นทางการ คือ เมื่อดวงอาทิตย์อยู่ต่ำกว่าเส้นขอบฟ้า 6 องศาในเวลาเช้า
# ปอเต่าไห้
ปอเต่าไห้ หรือพญาไม้ผุ ปอตับเต่า พันไฉน  เป็นไม้พุ่มรอเลื้อยในวงศ์ Thymelaeaceae ลำต้นแตกขึ้นเป็นจำนวนมากจากใต้ดิน ลำต้นและกิ่งมีขนสีน้ำตาล ใบเดี่ยว ดอกช่อออกตามปลายกิ่ง กลีบดอกสีเหลือง ผลสดรูปไข่ พบตามป่าเต็งรังทั่วประเทศ ยกเว้นภาคใต้ พบครั้งแรกในไทย ใช้เป็นยาสมุนไพร
# ช่อกินรี
ช่อกินรี  อยู่ในวงศ์ Zingiberaceae เป็นไม้ล้มลุก กลีบดอกเชื่อมติดกันปลายแยกเป็น 3 แฉก สีเหลืองอมเขียว เหง้าและต้นสด ทุบละเอียดใช้รักษาแผลสด
# Aquilaria crassna
Aquilaria crassna คือพรรณไม้ชนิดหนึ่งในสกุลกฤษณา มีลักษณะเป็นไม้ต้นขนาดใหญ่ ใบเดี่ยวรูปรีหรือรูปไข่กลับ ปลายเรียวแหลม โคนมน ขอบเป็นคลื่นม้วนลงเล็กน้อย ช่อดอกแบบช่อซี่ร่มออกที่ด้านข้างของกิ่งที่ยังอ่อน ดอกเล็กสีเขียวอมเหลือง กลีบรวมติดกันเป็นหลอดสั้น ๆ ผลรูปไข่ปลายเป็นติ่งเล็กน้อย และมีขนนุ่มสีน้ำตาลอมเหลืองตามผิวผลหนาแน่น ฐานผลติดอยู่บนกลีบรวม แฉกของกลีบรวมหุ้มแนบผล